《喜迁莺 琼台长至，和梦窗冬分人别韵》
清代·朱祖谋

沧洲程别。正冻涩酒怀，稀逢南雪，谯角宵长，客衫春瘦，金线绣雪都绝。

倦拥蠹签叶乱，自听黎讴箫节。恨两鬓，是清霜新点，繁枝羞折。

南越。梅讯渺，帐底暗香，愁与青镫结。多事东风，天涯容易，轻送琯葭声噎。

甚时斗槎回泛，心剪柔波春阔。寻梦去，怕离烟遮尽，沙边黄月。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。